b'\n_START_ARTICLE_\nAdala\n_START_SECTION_\nHist\xc3\xb2ria\n_START_PARAGRAPH_\nEl projecte va n\xc3\xa9ixer el desembre del 2015 a Barcelona, com a projecte personal de Guillem Sim\xc3\xb3, m\xc3\xbasic qu\xc3\xa8 ja havia actuat amb grups jamaicans com ara l\'A4 Reggae Orchestra. Un projecte que s\'estren\xc3\xa0 amb el single Temps de Guerra, enregistrat a La Panchita Records, tot i haver estat llen\xc3\xa7at, anteriorment, el seu primer tema Where Is The Cold, gr\xc3\xa0cies al productor Roger Bongoroll Villanueva._NEWLINE_Per\xc3\xb2 no va ser fins al 2016 que es present\xc3\xa0 l\'EP Born, tamb\xc3\xa9 sota el segell de La Panchita Records, com a primer album d\'Adala, on es va incloure el tema Temps de Guerra. Ambd\xc3\xb3s treballs realitzats amb l\'ajut de la banda The Cold December (nom que li va posar Adala, en un inici, al seu conjunt d\'acompanyament, arran del seu primer tema enregistrat per Roger Bongoroll Villanueva, anomenat Where Is The Cold)._NEWLINE_El 20 de gener del 2017, es present\xc3\xa0 Cel, el primer \xc3\xa0lbum de llarga durada (CD) d\'Adala amb The Cold December (amb el segell de La Panchita Records). Sense obviar l\'ajut de Quim Sim\xc3\xb3 (King Siva), germ\xc3\xa0 d\'en Guillem Sim\xc3\xb3, el qual tamb\xc3\xa9 col\xc2\xb7labor\xc3\xa0 i col\xc2\xb7labora en multitud de temes realitzat per Adala. Un disc que es va presentar el dissabte 18 de mar\xc3\xa7 del 2017 amb una actuaci\xc3\xb3 en directe a l\'Espai Jove La Fontana de Barcelona, el qual es podria considerar la primera actuaci\xc3\xb3 en directe d\'Adala amb The Cold December, ja que fins al moment Guillem Sim\xc3\xb3 s\'havia mogut cantant en directes acompanyats del seu germ\xc3\xa0 Quim Sim\xc3\xb3 (King Siva), el qual posava les bases dels temes amb una taula i el qual estava caracteritzat per fer m\xc3\xbasica DUB._NEWLINE_Poc temps despr\xc3\xa9s, el dia 30 de gener del 2018 va veure la llum el primer tema de l\'\xc3\xbaltim EP que Adala ha llen\xc3\xa7at: G\xc3\xa8nesi. Un tema que completa el EP Ona, gravat amb l\'ajut de The Same Song Band (que en realitat es la mateixa banda que The Cold December, per\xc3\xb2 amb el nom original d\'aquesta, ja que The Cold December era el nom que Guillem Sim\xc3\xb3 havia associat a la seva agrupaci\xc3\xb3, no el nom original de la banda que acompanya a m\xc3\xbasics com Alex Bass o Paula Bu). Aquest \xc3\xa0lbum fa que Adala completi la trilogia "Born\xc2\xb7Cel\xc2\xb7Ona". Una trilogia que es presenta als escenaris el 2018 amb una gira anomenada G\xc3\x88NESI, TUR 2018, passant per Barcelona, Madrid i Mallorca, entre d\'altres ciutats i poblacions.\n_START_SECTION_\nEstil de m\xc3\xbasica/Influ\xc3\xa8ncies\n_START_PARAGRAPH_\nL\'estil d\'Adala \xc3\xa9s b\xc3\xa0sicament reggae. Ara, per\xc3\xb2, un reggae molt influenciat pel roots reggae, el reggae downbeat, i els ritmes jamaicans dels anys 70 i dels 80. Rere la m\xc3\xbasica d\'Adala hi podem trobar molts m\xc3\xbasics i grups de m\xc3\xbasica que han servit d\'inspiraci\xc3\xb3 pel projecte de Guillem Sim\xc3\xb3, com ara Israel Vibration, Black Uhuru, The Gladiators o Bob Marley._NEWLINE_L\'artista barcelon\xc3\xad tamb\xc3\xa9 s\'influenci\xc3\xa0 per la can\xc3\xa7\xc3\xb3 protesta de Catalunya, on es fa servir la m\xc3\xbasica com una eina de transformaci\xc3\xb3 social i de mem\xc3\xb2ria hist\xc3\xb2rica. Per\xc3\xb2 transformada en reggae (en el cas d\'Adala), cosa que \xc3\xa9s adient, gr\xc3\xa0cies a les connotacions d\'alliberament que aquest estil de m\xc3\xbasica suposa. Finalment, no es pot oblidar la influ\xc3\xa8ncia que Guillem Sim\xc3\xb3 va rebre a l\'haver format part de l\'agrupaci\xc3\xb3 A4 Reggae Orchestra.\n_START_SECTION_\nProjecte "Born\xc2\xb7Cel\xc2\xb7Ona"\n_START_PARAGRAPH_\nEn aquest projecte, Adala desenvolupa un discurs d\'arrel llibert\xc3\xa0ria mantenint la base de les seves lletres amb una ambientaci\xc3\xb3 a Barcelona, per\xc3\xb2 sempre deixant anar un discurs cr\xc3\xadtic i universal, que parla de la Ciutat Comtal i de la marca que despr\xc3\xa9n. Sense oblidar que aporta un missatge que apunta a l\'individualisme, la desconstrucci\xc3\xb3 personal i una cr\xc3\xadtica en vers a les fronteres._NEWLINE_El tema de l\'\xc3\xbaltim disc (Ona) que aporta m\xc3\xa9s significat interior \xc3\xa9s G\xc3\xa8nesi, un tema que fa refer\xc3\xa8ncia al principi de la hist\xc3\xb2ria de la humanitat. Per\xc3\xb2 sobretot "a com uns passen a ser amos de moltes coses i uns altres esclaus, i aix\xc3\xad fins als nostres temps" (tal com diu el mateix Guillem Sim\xc3\xb3 en un article per a la revista Enderrock)."La llibertat la portem a dins. Existia abans que l\'esclau i, per tant, nom\xc3\xa9s ens queda alliberar-nos per tornar a n\xc3\xa9ixer escrivint un nou primer cap\xc3\xadtol", explica Guillem Sim\xc3\xb3 al mateix article de la revista Enderrock, abans esmentat.\n_START_SECTION_\nThe Same Song Band\n_START_PARAGRAPH_\nLa banda est\xc3\xa0 formada per:  Roger \'Bongoroll\' Villanueva a la bateria, Quim \'King Siva\' Sim\xc3\xb3 al saxo, Otger Ibars al piano, Mart\xc3\xadn \'Mato\' Anderson a la guitarra, Kike Zudaire al baix i Roger Santaeugenia \xe2\x80\x9cSantaKey\xe2\x80\x9d al piano.\n_START_SECTION_\nKing Siva\n_START_PARAGRAPH_\nKing Siva (Quim Sim\xc3\xb3) \xc3\xa9s el germ\xc3\xa0 d\'en Guillem Sim\xc3\xb3. En Quim s\'encarrega de fer de DJ en moltes actuacions d\'Adala, quan aquest no du la banda completa (The Same Song Band). I en moltes ocasions tamb\xc3\xa9 ha ajudat a Guillem Sim\xc3\xb3 a poder gravar els seus temes i a fer-li de produtcor.'